stanford-oval/wikipedia huggingface dataset:
מחלף קישון

| --- | --- |

 כינוי:  צומת לב המפרץ
 תאריך הקמה:  2011
 מיקום:  במזרח חיפה
 כבישים במחלף:    כביש 4   כביש 22   כביש 23   כביש 75
 מסילות במחלף:  מסילת החוף, מסילת העמק
 אתרים סמוכים:  אזור הצ'ק פוסט, קניון לב המפרץ, מרכזית המפרץ
 קואורדינטות:  32°47′30″N 35°02′08″E﻿ / ﻿32.79152778°N 35.03541667°E﻿ / 32.79152778; 35.03541667
 
  (למפת חיפה מוגדלת) מחלף קישון(למפת חיפה רגילה) מחלף קישון(למפת הגליל המערבי רגילה) מחלף קישון(למפת הגליל המערבי מוגדלת) מחלף קישון
 
מחלף קישון הוא מחלף ראשי באזור הצ'ק פוסט שבמזרח חיפה, הקרוי על שם נחל קישון. חלק מהמחלף הוא צומת "צומת לב המפרץ", הקרוי בשם זה על שם הקניון הסמוך.
מבנה המחלף

מחלף קישון וצומת לב המפרץ מהווה מפגש דרכים המחבר בין:
כביש 4 - עורק התחבורה העיקרי בכיוון צפון-דרום, קרוי באזור זה שדרות ההסתדרות, ומוביל צפונה לעבר הקריות, עכו, ודרומה לעבר מחלף הצ'ק פוסט, חיפה ונשר.
כביש 22 - נתיבי המפרץ - דרך פרוורית מהירה המחברת בין מרכז העיר התחתית של חיפה, אזור התעשייה של חוף שמן, הקריות ופאתי עכו ("עוקף קריות").
כביש 75 - במזרח הצומת, הקרוי דרך העמקים - עורק תחבורה בינעירוני בכיוון מערב-מזרח, המוביל לעבר מחלף יגור, יוקנעם, נצרת, עפולה וטבריה.
המחלף מאפשר נסיעה ללא מעבר בצמתים מכביש 22 מערב לכיוון כביש 75 מזרח, ובכיוון ההפוך. בעתיד מתוכנן חיבור של המחלף עם מנהרות הכרמל. המחלף אינו שלם ואינו מאפשר חיבור בכל הכיוונים בין הדרכים השונות. כך למשל אין חיבור בין כביש 4 וכביש 22 (כך שאין אפשרות נסיעה מאזור לב המפרץ לכביש 22 מערב או מזרח), וכן אין חיבור בין כביש 22 מזרח לכביש 75 מזרח, כך שלנוסעים מהקריות לכיוון מחלף יגור (ובכיוון ההפוך) מתחייב סיבוב פרסה דרך מחלף גשר פז.
גשר המחלף חולף מעל מסילת החוף, מרכזית המפרץ וצומת לב המפרץ, שהיא הצומת המחברת בין כביש 4 וכביש 75, ובנוסף מחברת בין כבישים אלו ובין קניון לב המפרץ, ומרכזית המפרץ.
מחלף קישון סמוך מאוד לשני מחלפים אחרים על כביש 22, מחלף מבוא כרמל המחבר בין כביש 22 מערב ודרך יגאל ידין (שהיא המשך של ציר אורך ראשי בקריות), ומחלף גשר פז המחבר את כביש 22 עם אזור הדר הכרמל, החלק המזרחי של העיר התחתית, אזור נווה שאנן ודרך נחל הגיבורים.
בשנת 2013 נבנה מעט מדרום לגשר המחלף גשר נוסף, אשר משמש כחלק מ"מסילת העמק".
היסטוריה

עד לפתיחת הצומת, עברה כל התחבורה מזרחה דרך צומת הצ'ק פוסט וכביש 752 המוביל לנשר, שהיה התוואי הקודם של כביש 75. בראשית שנות ה-90 נפתח בסמוך לצומת קניון "לב המפרץ", ונסלל כביש 75 בחלק שבין צומת יגור וצומת לב המפרץ, שחסך את הצורך במעבר דרך נשר ואזור המסחר והתעשייה הסמוך לה. בשנת 2002 נחנכה ליד הקניון תחנת "מרכזית המפרץ".
אל הצומת התנקזה מדרום תחבורה מחיפה, אזור הצ'ק פוסט ונשר, המגיעה מצומת הצ'ק פוסט. עד לסוף 2009 עברה דרך צומת קישון כל תנועת האוטובוסים אל מסוף מרכזית המפרץ וממנו. עקב עומס התחבורה שנוצר, הוחלט לסלול כביש גישה עוקף כמחצית הקילומטר לפני הצומת, אליו מתנקזים כל האוטובוסים המגיעים מהעיר (מדרום) וחלק מהאוטובוסים המגיעים מנשר (ממזרח) דרך צומת הצ'ק פוסט. השימוש בדרך זו נפסק, עם שדרוגה של מרכזית המפרץ בקיץ 2013.
בשנים 2010–2011 נבנה גשר חיבור מעל הצומת, שחיבר בין כביש 75 מזרח וכביש 22 מערב, ואיפשר חיבור ישיר בין אזור העיר התחתית וכביש 75. בכך צמצם מעט את נפח התנועה בצומת.
גלריה

צומת הקישון בהצטלבות שדרות ההסתדרות ודרך העמקים, מבט מדרום
הצומת טרם תחילת בניית המחלף. מבט לדרום-מערב, אפריל 2009
התעללות מינית

התעללות מינית היא כל סוג פעילות מינית שתוצאתה פגיעה או נראה שיש בה כדי לפגוע באדם. על פי רוב, היא כוללת שימוש בכוח גופני, בסמכות, בכפייה, או בתיאור מסולף. לעיתים קרובות מתקשרת התעללות מינית לצורות אחרות של התעללות כגון גופנית ורגשית. התעללות מינית יכולה לכלול היבטים של התעללות בילדים, התנהגות מינית נכפית או מופעלת בכוח ו/או פעילות מינית בין ילד לבין מבוגר ממנו (ילד או בוגר), בין אם בכפייה ובין אם לאו. התעללות מינית מכסה טווח רחב של פעולות: גילוי עריות, אלימות מינית, ליטוף איברי מין, חשיפה לפעילות לא מוסרית, טקסים מיניים, ומעורבות בפורנוגרפיה.
סוגים של התעללות

קיימים סוגים שונים של התעללות מינית, לרבות:
פעילות מינית פיזית כפויה שנעשתה ללא הסכמה, למשל אונס או תקיפה מינית.
הצעות חוזרות בעלות אופי מיני, המופנות לאדם אשר הראה למטריד כי אינו מעוניין בהצעות האמורות, כגון הטרדה מינית.
נשיקות וליטופים בעלי אופי מיני, חשיפת איברי המין ומציצנות.
חשיפת ילדים לפורנוגרפיה.
פנייה לקטינים, הכוללת רמזים מיניים.
ניצול יחסי מרות כדי לאלץ פעילות מינית לא רצויה, בלי שימוש בכוח פיזי.
גילוי עריות, כאשר נעשית בכוח או על ידי סחיטה רגשית.
סוגים של התעללות > התעללות מינית בידי בן הזוג

התעללות מינית בידי בן הזוג היא צורה של אלימות במשפחה. כאשר ההתעללות כוללת פעילות מינית כפויה, היא עשויה להיחשב לאונס או תקיפה, בתלות בתחום השיפוט.
סוגים של התעללות > התעללות מינית במסגרת יחסי מרות

התנהגות מינית פסולה יכולה להתרחש כאשר אדם אחד משתמש בסמכותו או במעמדו כדי לאלץ אדם אחר לקיים איתו פעילות מינית שאינה רצויה. לדוגמה, הטרדה מינית במקום העבודה, בין העובד למעביד, עשוי להיחשב לכפיה מכיוון שהעובד חושש מאיבוד משרתו. באופן דומה, התעללות מינית במוסדים חינוכיים עשויה להתרחש כאשר סטודנט נכנע להזמנותיו המיניות של המרצה, מחשש שאחרת יקבל ציון נכשל.
סוגים של התעללות > התעללות מינית בילדים ובקטינים

התעללות מינית בילדים היא צורה של התעללות בילדים שבה הילד עובר התעללות לשם סיפוק היצרים המיניים של מבוגר או מתבגר אחר. בנוסף לקיום מגע מיני, התעללות מינית בילדים יכולה להתרחש גם כאשר מבוגר חושף את איבריו המוצנעים בפני הילד; כאשר אדם שואל או לוחץ על ילד לקיים עמו יחסים בעלי אופי מיני; כאשר אדם חושף את הילד לפורנוגרפיה; וכאשר הילד מנוצל לצורך הפקת פורנוגרפיית ילדים.
להתעללות מינית בילדים השלכות רבות מבחינתו של הילד: דיכאון, חרדה, הפרעת דחק פוסט-טראומטית, פוסט-טראומה מורכבת, וזאת בנוסף לפגיעה פיזית אפשרית ובעיות אחרות. התעללות מינית על ידי בן משפחה היא סוג של גילוי עריות והיא יכולה לגרום לטראומה פסיכולוגית ארוכת טווח ומשמעותית ביותר, במיוחד במקרה שבו אחד ההורים הוא הפוגע.
ראו גם

התעללות בבעלי חיים
התעללות בקשישים
התעללות בילדים
התעללות רגשית
| מיניות האדם |
| --- | --- | --- |
| תופעות פיזיולוגיות | זוויג • עוררות מינית • זקפה • נוזל טרום-שפיכה • סיכוך נרתיקי • אורגזמה (שפיכה נשית / שפיכה גברית) • היריון |  |
| בגרות מינית וחינוך מיני | התבגרות מינית • מניעת הריון • קונדום • מין בטוח • חינוך מיני • טיפול מיני • סרוגייט • מדריך למיניות |  |
| זהות | זהות מגדרית • זהות מינית • נטייה מינית (הומוסקסואליות / ביסקסואליות / לסביות / א-מיניות) • הטרוסקסואליות • אינטרסקס • טיפול המרה • גברים המקיימים יחסי מין עם גברים • נשים המקיימות יחסי מין עם נשים • יחסי מין הומוסקסואליים • יחסי מין לסביים |  |
| מין וחוק | חוק למניעת הטרדה מינית • גיל ההסכמה • הדבקת HIV במזיד‏ • גילוי עריות • מעשה מגונה • חוסר צניעות בציבור • מעשה מגונה בפומבי • אונס • התעללות מינית • ניצול מיני • הטרדה מינית • התנהגות מינית פסולה • אלימות מינית • מעשה סדום • בעילה אסורה בהסכמה • פדופיליה • חטיפת נשים |  |
| סקסולוגיה ותופעות היסטוריות | האבולוציה של הרבייה המינית • היסטוריה של ייצוגים מיניים • מיניות ברומא העתיקה • זנות ביוון העתיקה • זנות ברומא העתיקה • פדרסטיה ביוון העתיקה • המהפכה המינית |  |
| זוגיות וחברה | חיי מין • משיכה מינית • אהבה • מונוגמיה • פוליאמוריה • מין מזדמן • סווינגינג • נישואים • פיקוח ילודה • פאראפיליה • מופקרות • דת ומיניות • התנזרות ממין • הון ארוטי • אתיקה מינית • אובייקטיפיקציה מינית • מתאם אינטימיות • דיבור ארוטי • סלנג מיני |  |
| יחסי מין | מין קבוצתי • מזמוז • אוננות • משחק מקדים • החדרת אצבעות • תנוחות מין • יחסי מין מחוץ לנישואים • יחסי מין ללא נישואים • יחסי מין ללא חדירה • מין אוראלי • מין אנאלי • מציצה עצמית • BDSM • פטיש לכפות רגליים • פטישיזם (סקסולוגיה) • פטיש לכפות ידיים • פוטג'וב • הנדג'וב • אורגיה • גאנג באנג • שלישייה • רביעייה • סייברסקס • שיחה ארוטית • חנק ארוטי • מעגל מאוננים • יחסי מין בפומבי • קשירה • קונילינגוס |  |
| שירותי מין | תעשיית המין • ארוטיקה • פורנוגרפיה • סרט פורנוגרפי • תיירות מין • מוזיאון מין • מועדון מין • מועדון חשפנות • חשפנות • זנות (זנות קטינים / זנות גברית / בית בושת / עבדות מין) • יחסי מין תמורתיים • חנות מין • אביזר מין • בובת מין • מכונת מין • רובוט מיני |  |
לקריאה נוספת

יעל להב וזהבה סולומון (עורכות), משחזור לזיכרון, טיפול בטראומה נפשית, רסלינג, 2019.
משימת החלום של קאדאת' האבודה

| --- | --- |

 מידע כללי
 מאת:  ה. פ. לאבקרפט
 שפת המקור:  אנגלית
 סוגה:  פנטזיה
 הוצאה
 הוצאה:  הוצאת ארקהם
 מקום הוצאה:  ארצות הברית
 תאריך הוצאה:  1943
 סדרה
 ספר קודם:  מפתח הכסף 
 הספר הבא:  The Doom that Came to Sarnath and Other Stories, Through the Gates of the Silver Key 
 
משימת החלום של קאדאת' האבודה (באנגלית: The Dream Quest Of Unknown Kadath) היא נובלה מאת הסופר האמריקאי ה. פ. לאבקרפט. כתיבתה החלה בסתיו 1926 והסתיימה ב-22 בינואר 1927, אולם היא לא פורסמה במהלך חייו. זה הוא הסיפור ארוך ביותר מסדרת מעגל החלומות וכן היצירה ארוכה ביותר בה מככבת דמותו של רנדולף קרטר. יחד עם הסיפור "המקרה של צ'ארלס דקסטר ווארד", מהווים כתבים אלו שניים מההישגים הספרותיים המשמעותיים ביותר של לאבקרפט מאותה תקופה. "משימת החלום" משלב אלמנטים של אימה ופנטזיה לכדי סיפור אפי המצייר את גודל הפלא של יכולת האדם לחלום.
הסיפור פורסם לאחר מותו של לאבקרפט על ידי הוצאת ארקהם ב-1943. כיום הספר מפורסם על ידי ספרי בלנטיין באנתולוגיה הכוללת גם את הסיפורים "מפתח הכסף" ו"דרך שערי מפתח הכסף". הגרסה הסופית שתוקנה על ידי אס. טי. ג'ושי, מפורסמת על ידי הוצאת ארקהם באנתולוגיה "בהרי הטירוף וסיפורים אחרים" ועל ידי ספרי פינגווין באנתולוגיה "החלומות בבית המכשפות וסיפורים מוזרים אחרים".
השראה

בדומה לספרו הלא גמור של לאבקרפט "אזאתות'" (נכתב ב-1922, פורסם ב-1938), נראה כי "משימת החלום של קאדאת' האבודה" הושפעה רבות מיצירתו של ויליאם תומאס בקפורד, ואת'ק (1786); "הדמיון הקיים בין השתיים הוא הפנטזיה האקזוטית הנכתבת כפי שהיא וללא חלוקה לפרקים". המבקרים וויל מארי ודייוויד אי. שולץ אף הציעו ש"משימת החלום" הוא ניסיון לכתוב מחדש את סיפורו הנטוש של לאבקרפט.
אף על פי שהשפעת הפנטזיות של לורד דנסאני על לאבקרפט מוזכרות לעיתים קרובות, טוען רוברט מ. פרייס שקיימת השפעה ישירה יותר על "משימת החלום" מצד שישיית הספרים על מאדים (בארסום) של הסופר אדגר רייס בורוס מ-1927. אם כי יש לציין כי לא קיים דמיון רב בין ג'ון קרטר, הגיבור הקלאסי של סדרת מאדים, לוחם מרהיב המציל נסיכות, ובין רנדולף קרטר, דמות מלנכולית ושקטה המעבירה את רוב זמנה בהרהור, לעולם לא נלחמת באויביה ולעיתים קרובות נזקקת לעזרת זרים כדי להיחלץ מצרותיה. פרייס מוסיף שייתכן כי הקוסם מארץ עוץ של ליימן פרנק באום מ-1900 היווה גם הוא מקור השפעה חשוב על "משימת החלום", ומצביע על כך שבשני הספרים הדמות הראשית בוחרת בסוף לשוב הביתה מאשר להישאר בחלום.
האנציקלופדיה של סיפוריו של ה. פ. לאבקרפט מצטטת את עבודותיו של נתניאל הות'ורן סאטיר השיש מ-1860 ופני האבן האדירים מ-1852 כמקורות השראה נוספים.
דמויות

לאבקרפט מציג בסיפורו אלמנטים ודמויות מסיפורים קודמים שרבים מהם הושפעו מספרותו של הלורד דנסאני, אם כי הוא לא תמיד מתאר אותם בעקביות.
רנדולף קרטר יכול להיכנס אל תוך ערי החלומות, מימד אחר הנגיש לבני אדם רק דרך פעולת השינה. הוא מופיע במספר סיפורים אחרים: "הצהרתו של רנדולף קרטר", "זה שאין לו שם", "מפתח הכסף" ו"דרך שערי מפתח הכסף". דמות זו נחשבת כאלטר אגו של לאבקרפט עצמו, וכמייצגת את דעותיו ואת עמדותיו הפילוסופיות.
ריצ'רד אופטון פיקמן מופיע בסיפור כע'ול. דמות זו הופיעה לראשונה בסיפור "המודל של פיקמן" מ-1927, שבו היא עדיין הייתה בן אדם. ב"היסטוריה של הנקרונומיקון" מ-1938 מדווח כי פיקמן נעלם ב-1926.
הכוהן אתאל מופיע כילד וכנער בשני סיפורים אחרים, "החתולים של אולת'ר" מ-1920 ו"האלים האחרים" מ-1933, המתארים מקומות הנרמזים ב"משימת החלום".
ניארלאת'וטפ, הכאוס הזוחל, מוזכר לעיתים קרובות בסיפוריו של לאבקרפט ובמיתוסים של קת'ולהו, אך "משימת החלום" הוא הסיפור הראשון בו האל מתקשר בצורה משמעותית עם אילו מדמויותיו של לאבקרפט.
האל נודנס מופיע גם בסיפור "הבית הגבוה והמוזר בערפל" מ-1931. פריץ לייבר טוען כי האלים המתוארים בספרותו של לאבקרפט הם לרוב "מרושעים, או, במקרה הטוב, שווי נפש לחלוטין". נודנס מתואר כיוצא דופן, דבר שלייבר טוען שיכול להיות הסיבה לכך ששאר האלים הרשעים לא שעבדו את האנושות עדיין.
קורנס ומשפחתו מוזכרים בשני סיפורים אחרים, "סלפאיס" מ-1920 ו"החולדות שבקירות" מ-1924. ב"סלפאיס" מתואר קורנס כאדם אשר נטש את חייו הארציים לטובת ממלכת החלומות.
ביקורת

"משימת החלום" עורר טווח רחב של תגובות, "חלק מהמעריצים של לאבקרפט מצאו אותו לא-קריא בעוד שאחרים השוו אותו לגדולתם של ספרי אליס בארץ הפלאות ולפנטזיות של ג'ורג' מקדונלד". ג'ואנה רוס התייחסה לסיפור כ"מקסים, אם כי.. הוא מעולם לא שוכתב או לוטש".
לאבקרפט עצמו אמר על סיפורו ש"הוא לא טוב במיוחד, אבל הוא מהווה אימון טוב לניסיונות אותנטיים יותר של כתיבת סיפורים שלמים". הוא הביע דאגה בזמן שכתב אותו מפני שאולי "הרפתקאותיו של רנדולף קרטר מתחילות לעייף את הקורא, או שאולי שפע התמונות המוזרות הרס את הכוח של תמונה יחידה ליצור את הרושם שרציתי".
ב-1948 ארתור סי. קלארק שלח ללורד דנסאני עותק של מגזין "מובחרי ארקהם" אשר הכיל חלקים מ"משימת החלום". דנסאני אמר בתגובה: "אני רואה שלאבקרפט השאיל את סגנוני, ואני לא נוטר לו טינה על כך".
לקריאה נוספת

הרמס, דניאל (1988). האנציקלופדיה קת'וליאנה (מהדורה שנייה). אוקלנד, קליפורניה. ISBN 978-1-56882-119-1
לאבקרפט, ה. פ. (1926) משימת החלום של קאדאת' האבודה; בהרי הטירוף וסיפורים אחרים (ההדפסה המתוקנת מספר שבע). סאוק סיטי, וויסקונסין. הוצאת ארקהם (1985). ISBN 0-87054-038-6
שוויטזר, דרל (2001) לגלות את ה. פ. לאבקרפט. הוליקונג, פנסילבניה. הוצאת הצד הפראי. ISBN 1-58715-470-6
הערות שוליים

↑  Lovecraft, H. P., and Joshi, S. T. (editor): Dreams in the Witch House and Other Weird Stories, page 433. Penguin Classics, 2004.
↑  Some versions of the text use "Inquanok", which came from August Derleth's misreading of Lovecraft's manuscript when he originally published the story. (Harms, "Inganok", The Encyclopedia Cthulhiana, p. 149).
↑  S.T. Joshi and David E. Schultz, An H.P. Lovecraft Encyclopedia (New York: Hippocampus Press, 2001), p. 74.
↑  Price, The Azathoth Cycle, p. vii.
↑  S.T. Joshi and David E. Schultz, An H.P. Lovecraft Encyclopedia (New York: Hippocampus Press, 2001), pp. 263-85.
↑  Joshi and Schultz, p. 107.
↑  Schweitzer, Darrell (2013). "Lovecraft's Debt to Lord Dunsany". Lovecraft and Influence: His Predecessors and Successors. Scarecrow Press. pp. 62–63. ISBN 978-0-8108-9116-6.
↑  Joshi, S. T.; Schultz, David E. (2001). An H.P. Lovecraft Encyclopedia. Greenwood Publishing Group. p. 31. ISBN 0-313-31578-7.
↑  Joshi, S. T.; Schultz, David E. (2001). An H.P. Lovecraft Encyclopedia. Greenwood Publishing Group. p. 13. ISBN 0-313-31578-7.
↑  The 10 scariest monsters from Lovecraft's Cthulu Mythos, Den of Geek, ‏2013-09-27 (באנגלית אמריקאית)
↑  Leiber, Fritz (2001). Discovering H.P. Lovecraft. Wildside Press. p. 10. ISBN 1-58715-470-6.
↑  Joshi, S. T. (1996). A Subtler Magick. Wildside Press. p. 115. ISBN 1880448610.
↑  Joshi and Schultz, p. 74.
↑  Joanna Russ, "Lovecraft, H(oward) P(hilips), in Twentieth-Century Science-Fiction Writers by Curtis C. Smith. St. James Press, 1986, ISBN 0-912289-27-9 (pp. 461–3).
↑  H. P. Lovecraft, Selected Letters Vol. 2, pp. 94-95; cited in Joshi and Schultz, p. 74.
↑  Darrell Schweitzer, Review of Keith Allan Daniels, "Arthur C. Clarke & Lord Dunsany: A Correspondence by Keith Allen Daniels". Weird Tales, DNA Publications, Fall 1998 (p. 9).
| --- | --- |
בקרת זהויות :  MusicBrainz work: 2d99f00b-9a55-41a9-a7ec-8f3eaa9d1bcb
פונטיאק פיניקס

| --- | --- |

Pontiac Phoenix, בתצורה 5 דלתות הצ'בק (דור שני)
 מאפיינים כלליים
 יצרן:  פונטיאק
 שנות ייצור:  1984–1977
 הרכבה:  ארצות הברית ארצות הברית
 מודל קודם:  פונטיאק ונטורה
 מודל אחריו:  Pontiac Grand Am (אנ')
 חברת אם:  ג'נרל מוטורס
 אורך:  5,166.4 מ"מ (דור ראשון)  4,645 מ"מ (דור שני)
 רוחב:  1,939 מ"מ (דור ראשון)  1,753 מ"מ (דור שני)
 גובה:  1,364 מ"מ (דור שני)
 משקל:  1,195-1,081 ק"ג (דור שני)
 בסיס גלגלים:  2,821 מ"מ (דור ראשון)  2,664.5 מ"מ (דור שני)
 מפרט טכני
 מנוע:  4 צילינדרים 2.5 ליטר (דור ראשון, דור שני)  V6 צילינדרים 3.8 ליטר (3,791 סמ"ק) (דור ראשון)  V8 צילינדרים 5.0 ליטר (דור ראשון)  V8 צילינדרים 7.0 ליטר (דור ראשון)  V6 צילינדרים 2.8 ליטר המפיק 112 כ"ס (דור שני)  V6 צילינדרים 2.8 ליטר המפיק 132 כ"ס (דור שני)
 הילוכים:  תמסורת ידנית - 3 מהירויות (דור ראשון)  תמסורת ידנית - 4 מהירויות (דור ראשון, דור שני)  תמסורת אוטומטית - 3 מהירויות (דור ראשון, דור שני)
 מהירות מרבית:  167 קמ"ש (דגם 4 דלתות סדאן, מנוע 3.8 ליטר המשודך לתיבת הילוכים ידנית 3 מהירויות)
 צריכת דלק:  14.7 ליטר ל-100 ק"מ (דגם 4 דלתות סדאן, מנוע 3.8 ליטר המשודך לתיבת הילוכים ידנית 3 מהירויות)
פונטיאק פיניקס (באנגלית : Pontiac Phoenix) היא מכונית משפחתית גדולה מתוצרת חטיבת הרכב האמריקאית פונטיאק, מבית ג'נרל מוטורס אשר יוצרה בין השנים 1984–1976.
הדור השני מדגם "פונטיאק פיניקס" הוגדר כ-מכונית קומפקטית (אורך הדגם קטן בכ-52 ס"מ מדגם הדור הראשון).
דור ראשון

יוצר בין השנים 1976–1979 (שנת מודל 1977)
יוצרו 122,555 יחידות
4 דלתות - סדאן
3 דלתות - האצ'בק
2 דלתות - קופה
5 נוסעים
מנוע הנעה אחורית
תאוצה בין 0–100 קמ"ש היא 14.6 שניות (דגם 4 דלתות סדאן, מנוע 3.8 ליטר המשודך לתיבת הילוכים ידנית 3 מהירויות)
דור שני

יוצר בין השנים 1984–1979 (שנת מודל 1980)
יוצרו 405,000 יחידות
5 דלתות - הצ'בק
2 דלתות - קופה
5 נוסעים
גלריה

"פונטיאק פיניקס", שנת 1977
"פונטיאק פיניקס", שנת 1978 - קופה
"פונטיאק פיניקס", 4 דלתות סדאן, שנת 1978
"פונטיאק פיניקס", דלתות סדאן
"פונטיאק פיניקס", 2 דלתות קופה, שנת 1978
"פונטיאק פיניקס"
"פונטיאק פיניקס"
"פונטיאק פיניקס", שנת 1980
"פונטיאק פיניקס"
ראו גם

פונטיאק
ג'נרל מוטורס
פונטיאק אקזקיוטיב
פונטיאק סאן-פייאר
פונטיאק סולטיס
פונטיאק לה מאנס
פונטיאק בונוויל
פונטיאק טמפסט
הערות שוליים

↑  "פונטיאק פיניקס", שנת 1978 conceptcarz.com/z21071/pontiac-phoenix
↑  "פונטיאק פיניקס" סדאן, שנת 1978 - מפרט automobile-catalog.com/make/pontiac/phoenix
↑  "פונטיאק פיניקס" curbsideclassic.com/curbside-classics-american/curbside-classic-1980-1984-pontiac-phoenix-a-short-and-feeble-second-life
↑  "פונטיאק פיניקס" דגם "SJ/SE",  בין השנים 1984-1982,מכוניות השרירים הראשונות בעלות הנעה קדמית oldcarmemories.com/1982-1984-pontiac-phoenix-sjse-pontiacs-first-front-wheel-drive-muscle-car
↑  "פונטיאק פיניקס", קופה שנת 1980 - מפרט automobile-catalog.com/car/1980/40370/pontiac_phoenix_coupe
| --- | --- |
בקרת זהויות :  NLI: 987007543503805171  LCCN: sh85101035
דאף 33

| --- | --- |

DAF 33
 מאפיינים כלליים
 יצרן:  דאף
 שנות ייצור:  1967–1974
 יחידות שיוצרו:  131,621
 הרכבה:  הולנד הולנד
 מודל קודם:  דאף דאפפודיל
 אורך:  3,632 מ"מ
 רוחב:  1,448 מ"מ
 גובה:  1,384 מ"מ
 משקל:  660 ק"ג (ריק), 990 ק"ג (ברוטו), לדגם 2 דלתות – סדאן)
 בסיס גלגלים:  2,057 מ"מ
 מפרט טכני
 מנוע:  2 צילינדרים, 2 שסתומים לצילינדר, 746 סמ"ק, המפיק 32 כ"ס ב-4,200 סל"ד, יחס דחיסה 7.5:1
 הילוכים:  תמסורת אוטומטית מסוג "Variomatic" (תיבת הילוכים רציפה)
 מהירות מרבית:  113 קמ"ש
דאף 33 (בהולנדית: DAF 33), היא מכונית משפחתית קטנה, 2 דלתות, שיוצרה בהולנד על ידי יצרנית הרכב דאף, (ראשי התיבות שלה: "מפעל המכוניות של דורן" – Doorne’s Automobiel Fabrieken), אשר יוצרה בין השנים 1974–1967.
תצורות

2 דלתות – סדאן.
2 דלתות – טנדר.
2 דלתות – מסחרית (3 תצורות: ללא חלונות צד מלבד חלונות צד של תא הנהג, 2 חלונות צד, 4 חלונות צד).
"דאף 33"

יוצרו 131,621 יחידות.
2 דלתות.
4 נוסעים.
מנוע קדמי.
מנוע בנזין.
מנוע קירור אוויר.
סוג הנעה: הנעה אחורית.
קיבולת מכל דלק – 32 ליטר.
צמיגים: 135x13 אינץ'.
יחס כוח / משקל: 48.43 כ"ס ל-1,000 ק"ג.
תאוצה בין 0–80 קמ"ש היא 17 שניות (דגם 2 דלתות – סדאן).
היסטוריה

דאף ידועה כמפעל המייצר משאיות, אבל משנת 1958 עד שנת 1975 ייצרה כלי רכב משפחתיים קטנים. בין הרכבים שייצרה: דאף 600, דאף דאפפודיל, דאף 30, דאף 33, דאף 44, דאף 45, דאף 46 ודאף 68. בשנת 1967 פיתחה את ה"דאף 55", עם מנוע מקורר מים, 4 צילינדרים 1,108 סמ"ק. מעצב המכוניות של דאף היה ג'ובאני מיקולטי, שעיצב מספר עצום של אבות־טיפוס.
בדצמבר 1972 יצרנית הרכב וולוו צברה נתח של 33 אחוזים מ-DAF, ובמאי 1975 עם השתלטות השוודים על דאף, נעלם השם דאף והפך לוולוו.
דאף ייצרה 816,000 מכוניות נוסעים.
תמונות

"דאף 33"
"דאף 33", שנת 1973
"דאף 33", מבט לתא הנהג
"דאף 33"
"דאף 33"
"דאף 33" – מסחרית
"דאף 33" – מסחרית
"דאף 33" – מסחרית
"דאף 33" – מסחרית
"דאף 33" – מסחרית
"דאף 33" – טנדר
"דאף 33" – טנדר
ראו גם

דאף (יצרן רכב)
דאף דאפפודיל
דאף YA-66
דאף 30
דאף 44
דאף 46
דאף 55
דאף 66
דאף 600
דאף פוני
דאף A10
דאף קאלמר
דאף 2600
הערות שוליים

↑  Michael Sedgwick and Mark Gillies (1986). A-Z of CARS 1945-1970. Temple Press. ISBN 0-600-33391-4.
↑  "דאף 33" classic-daf.nl/modellen
↑  "דאף 33" - מפרט carfolio.com/specifications
↑  "דאף 33" shutterstock.com/search/daf+33
קלינדמיצין

קלינדמיצין (באנגלית: Clindamycin) היא תרופה אנטיביוטית המשמשת לטיפול במספר זיהומים חיידקיים כדוגמת, אוסטאומיאליטיס (עצם) או דלקות מפרקים, מחלות דלקתיות באגן, דלקת גרון, דלקת ריאות, דלקת אוזן תיכונה חריפה (דלקות אוזן תיכונה) ואנדוקרדיטיס. בנוסף, האנטיביוטיקה ניתנת לטיפול גם באקנה, ובכמה מקרים של זיהומים ממקור חיידק סטפילוקוקוס אאוראוס העמיד למתיצילין (MRSA). בשילוב עם כינין, ניתן להשתמש בו לטיפול במלריה. התרופה ניתנת גם לטיפול באלח דם, בזיהומים תוך בטניים, זיהומים בגניטליה. התרופה זמינה למתן דרך הפה, בהזרקה לווריד, וכקרם או ג'ל למריחה על העור או בנרתיק.
קלינדמיצין לרוב לא תהיה האנטיביוטיקה הראשונה שתבחר אלא כתוספת לטיפול אנטיביוטי אחר.
תופעות הלוואי

התופעות לוואי השכיחות כוללות בחילות והקאות, דלקות במעי, שלשולים, פריחות וכאבים באתר ההזרקה. בשימוש עורי עלול להיות גרד, קסרודרמה, צריבה, אדמומיות ועור שמנוני. בשימוש אינטרה-ואגינאלי עלול להיות קנדידה, גרד, מחלה וולוו-וגינלית ודלקת בוולבה. זה מגביר את הסיכון לקוליטיס Clostridium difficile הנרכשת בבית חולים בערך פי ארבעה ולכן מומלץ רק כאשר אנטיביוטיקה אחרת אינה מתאימה. כתוצאה מכך עשויה להיות מומלצת אנטיביוטיקה חלופית. בנוסף, במקרים קיצוניים של זיהום בחיידק הקלוסטרידיום, לעיתים תומלץ כריתה של החלק המזוהם במעי כטיפול סופי. במתן דרך הווריד עלולה להיווצר דלקת בוורידים, טעם מתכתי, שוק אנפילאקטי ואילו במתן דרך השריר עלול להיווצר אבצס או גירוי באזור ההזרקה. התרופה נבדקה בנשים בהריון בטרימסטר השני והשלישי ונמצאה בטוחה. על כן היא ניתנת בהריון. באשר לטרימסטר הראשון - יש לתת רק כאשר ישנו צורך ברור.
מנגנון פעולה

קלינדמצין היא ממשפחת האנטיביוטיקות המעכבות סינתזת חלבונים בתא. המולקולה נקשרת בצורה הפיכה לתת יחידה 50s בריבוזום החיידק ובכך מונעת את היווצרות הקשר הפפטידי בחלבון המתהווה. בהתאם לסוג הזיהום קלינדמיצין עשויה להיות הן אנטיביוטיקה בקטריוסטטית והן אנטיביוטיקה בקטריוצידית.
קלינדמיצין אינה חודרת היטב את קרומי המוח ועל כן, אינה תרופת בחירה בזיהום במערכת העצבים המרכזית.
במתן דרך הפה, האנטיביוטיקה מגיעה לשיא הריכוז תוך 60 דקות ואילו במתן דרך השריר, האנטיביוטיקה מגיעה לשיא הריכוז לאחר 1–3 שעות. זמן מחצית החיים של התרופה הוא 3 שעות במבוגרים ו-2.5 שעות בילדים.
התרופה מתפנה מהגוף בעיקר דרך השתן, וחלק מינורי ממנה מפונה דרך הצואה בצורה אקטיבית ואינאקטיבית.
שימוש רפואי

קלינדמיצין משמשת בעיקר לטיפול בזיהומים אנאירוביים כולל זיהומים דנטליים, זיהומים בדרכי הנשימה, העור, הרקמות הרכות ודלקת הצפק. אצל אנשים עם אלרגיה לפניצילין, קלינדמיצין עשויה לשמש כטיפול בזיהומים הנגרמים על ידי חיידקים אירוביים. היא משמשת גם לטיפול בזיהומי עצמות ומפרקים, במיוחד אלה שנגרמו על ידי סטפילוקוקוס אאוראוס ניתן להשתמש במריחה מקומית של קלינדמיצין פוספט לטיפול באקנה קל עד בינוני.
חיידקים רגישים

קלינדמיצין פועלת בצורה הטובה ביותר כנגד החיידקים הבאים:
- חיידקים גראם חיוביים אירוביים מסוג קוקיים כדוגמת - סטאפילוקוקוס, סטרפטקוקוס אך לא אנטרוקוקוס.
- חיידקים גראם שליליים אנאירוביים מסוג מתג כדוגמת - בקטרויידס. אך העמידות הולכת ועולה בקרב זן הבקטרויידס פרג'יליס.
רוב החיידקים מסוג גראם שלילי אירוביים כמו פסאודומונס, ליגיונלה, המופילוס אינפלואנזה ומורקסלה - עמידים לקלינדמיצין. בדומה לאנטרובקטריוצאה פקולטטיבים אנאירוביים למעט חיידק יוצא דופן אחד בשם קפנוציטופגה קנימורסוס - חיידק מסוג גראם שלילי, מתג הגדל לאט אשר ההתוויה היא לתת קלינדמיצין כתרופת קו ראשון.
התוויות נגד

התרופה אינה ניתנת למטופלים עם היסטוריה של קוליטיס כיבי או קוליטיס פסאודוממברנלי. יש לבצע מעקב על מנת שלא יתפתחו זיהומים פטרייתיים/חיידקיים נוספים, בעיקר במטופלים עם היסטוריה של אטופיק דרמטיטיס. יש לבצע ניטור של תפקוד המעי, תפקודי כבד (בעיקר במטופלים עם מחלת כבד). בטיפול ממושך יש לבצע ספירות דם מלאות ומעקב אחר תפקודי כליות וכבד.
רעילות

תופעת הלוואי הרעילה ביותר המופיעה בקלינדמיצין היא במערכת העיכול/אלרגיה. אין אנטידוט כנגד קלינדמיצין ולכן הפתרון במצבים אלו הוא התאמת מינון מחדש או לחלופין - הפסקת הטיפול בקלינדמיצין. עיקר הטיפול בהרעלה מסוג זה הוא טיפול תומך, מדידת אלקטרוליטים בסרום וניטור הרמות האלו לפרק זמן מסוים בחולים המתייצגים עם הקאות או שלשולים. בנוסף יש לבצע ספירות דם, תפקוד כלייתי, סימנים חיוניים ואף לבצע אק"ג ולעקוב אחר שינויים בו מאחר שהפרעות קצב נדירות אך עדיין עלולות להופיע. יש לברר האם מיוצר הרעלן של קלוסטרידיום דיפיסיל כאשר יש חשד שהמטופל מתייצג עם קוליטיס.
מלריה

קלינדמיצין ניתנת ביחד עם כלורוקווין או כינין בטיפול ב-Plasmodium falciparum malaria. השילוב של כינין וקלינדמיצין נבדק ונמצא שימושי במיוחד בילדים, והוא טיפול הבחירה לנשים בהריון שנדבקו באזורים שבהם עמידות לכלורוקווין שכיחה. אין להשתמש בקלנדמיצין כתרופה נגד מלריה בפני עצמה בגלל הפעילות האיטית שלה, למרות שנראה שהיא יעילה מאוד. דיווח על מטופלים שנדבקו ב-Plasmodium falciparum מהאמזונס נמצאו כעמידים לקלינדמיצין על בסיס בדיקות רגישות לתרופות חוץ גופיות.
קלוסטרידיום דיפיסיל

קלוסטרידיום דיפיסיל הוא חיידק מסוג גראם חיובי, אנאירובי, מוטילי המייצר ספורות בצורת מתג אשר גורם לשלשולים ועלול לגרום לסרטן מעי גס. החיידק עמיד לקלינדמיצין, וגדילתו בצורה דומיננטית מובילה לייצור של טוקסין הגורם למגוון סימפטומים כדוגמת שלשולים, קוליטיס ומגה-קולון טוקסי.